Diari Oficial de la Generalitat Valenciana


Sumari del DOGV 2529, del 14-06-1995 (1995/835052)

DECRET 114/1995, de 6 de juny, del Govern Valencià, pel qual se segrega el barri de Los Pajares del terme municipal de Castielfabib per a la seua agregació al terme de Torrebaja.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/114/dof/vci/html**

### Dades del document

Número de DOGV
:   2529

Data del DOGV
:   14-06-1995

Secció del DOGV
:   DISPOSICIONS GENERALS

Número del document
:   1995/835052


Data del document
:   06-06-1995

Organisme emissor
:   Conselleria d'Administració Pública

Tipus de document
:   Decret

DECRET 114/1995, de 6 de juny, del Govern Valencià, pel qual se segrega el barri de Los Pajares del terme municipal de Castielfabib per a la seua agregació al terme de Torrebaja.   
La majoria dels veïns del nucli de població denominat Los Pajares, al terme municipal de Castielfabib, instaren la seua segregació de l'esmentat nucli de l'esmentat municipi per a la seua agregació al terme de Torrebaja, atesa la confusió existent entre ambdós nuclis urbans com a conseqüència del desenvolupament urbanístic.  
L'expedient ha estat tramitat de conformitat amb les prescripcions legals, i s'ha apreciat la concurrència de les circumstàncies exigides legalment per a procedir a la segregació.  
L'article 31.8 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribueix a la Generalitat Valenciana la competència exclusiva per a l'alteració de termes municipals, competència que és conforme al que disposa l'article 13 de la Llei 7/1985, de 2 d'abril, Reguladora de les Bases del Règim Local, i el Reial Decret 3318/1983, de 25 d'agost, de traspàs de funcions i serveis de l'administració de l'Estat a la Generalitat Valenciana en matèria d'administració local. D'acord amb el que preveu l'article 9.5 del Reial Decret 781/1986, de 18 d'abril, correspon al Govern Valencià, mitjançant decret, resoldre definitivament el procediment de segregació/agregació.  
Per tant, d'acord amb el Consell d'Estat, a proposta del conseller d'Administració Pública, i com que està acreditat el compliment de les prescripcions exigides en la legislació vigent, tant de caràcter procedimental com substantives, després de la deliberació prèvia del Govern Valencià en la reunió del dia 6 de juny de 1995,  
DECRETE:  
Article primer  
1. Se segrega part del terme municipal de Castielfabib (Valencia) per a la seua agregació al terme de Torrebaja (Valencia).  
2. La porció de terme segregada, denominada Los Pajares, ocupa una extensió superficial d'aproximadament 1.989.125 m2 i està delimitada pel següent perímetre:  
- Primer tram. Partint del punt quilomètric número 508,210 de la carretera nacional núm. 420 seguint el camí rural conegut com de Miguel Yuste fins a la intersecció d'aquest amb la Vereda de Ganado.  
- Segon tram. Seguint direcció nord la Vereda de Ganado, fins a la interesecció amb el camí de l'Aldea de los Santos de Castielfabib a Torre-Alta, aldea de Torrebaja.  
- Tercer tram. De l'anterior intersecció, direcció est fins a la intersecció del camí de los Mudos.  
- Quart tram. Partint de l'anterior, direcció SE i envoltant la direcció de la CN 420, deixant fora del nou límit l'Aldea de los Mudos de Castielfabib, fins a la CN 420 esmentada.  
- Cinquè tram. Seguint per l'esmentada CN 420, direcció Terol fins al punt quilomètric 512.  
Article segon  
1. Es procedirà a la partició de la porció segregada.  
2. S'aproven les estipulacions jurídiques i econòmiques que figuren en l'expedient.  
DISPOSICIONS FINALS  
Primera  
Es faculta el conseller d'Administració Pública perquè dicte les disposicions que puga exigir el desenvolupament i l'execució d'aquest decret.  
Segona  
Aquest decret entrarà en vigor als vint dies de la seua publicació en el Diari Oficial de la Generalitat Valenciana.  
Les persones interessades podran interposar contra aquest decret, que posa fi a la via administrativa, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació d'aquest decret, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f) de la Llei de la Jurisdicció Contenciosa Administrativa (disposició addicional onzena de l'esmentada Llei 30/1992). Tot això sense perjudici que s'utilitze qualsevol altra via que es considere oportuna.  
València, 6 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Administració Pública,  
LUIS BERENGUER FUSTER


Còpia Permalink ELI